Furfolkets livsform har ofte ledt til konflikter med det nomadiske baggarafolk, der lever som kvæghyrder i det samme område. Specielt i Jebel Marrabjergene i det centrale Darfur har spørgsmålet om rettigheder til vand og græsningsarealer medført spændinger. De har ulmet i mange år, men i de seneste år er de kulmineret i åbne voldshandlinger, og i 2003 blev furfolket udsat for en humanitær katastrofe som følge af Darfur-konflikten. Abdulwahid Mohammed Nour som er fur grundlagde &lt;a href="Sudan%20Liberation%20Movement/Army"&gt;SLM/A&lt;/a&gt;, som bekæmper Sudans centralregering og janjaweedmilitsen. Som følge af denne konflikt lever mange furer i flygtningelejre i Tchad.